टॉम क्लैन्सीज़ जैक रायन
अमरीकी दूतावास कराकस, वेनेज़ुएला
उन्होंने तुम्हारे लिए कल सुबह की फ़्लाइट से जाने का इंतज़ाम कर दिया है।
दोपहर तक तुम डी.सी. पहुँच जाओगे।
मैं नहीं जा रहा।
जैक।
मैं तब तक नहीं जाऊँगा जब तक यह पता न कर लूँ कि यह किसने किया है।
हैलो। माइक नवंबर, मैं स्टेशन चीफ़ हूँ।
जिम ग्रीयर। यह जैक रायन है।
हैलो। मुझे बहुत अफ़सोस है।
माइक, जल्दी आकर ज़रा यह देखिए।
मेरी मदद करो।
उसका नाम है फ़िलिबर्टो होज़े लुईज़ रामोस।
वह नेशनल पुलिस में कैप्टन है।
यह उस सुरक्षा दल का प्रभारी था जो तुम्हें हवाईअड्डे से लेकर गया था।
तो यह यहाँ क्या कर रहा है?
कहता है कि इसकी बीवी और बच्चों को किसी ने मार डाला है।
कातिल ने इसे भी मारने की कोशिश की, पर यह बच निकला।
यह कैसे बचकर भाग पाया?
इसके कुत्ते ने कातिल को काट लिया, और यह भाग निकला।
इसने एक कार चुराई और सीधा यहाँ आ गया।
इसे सुरक्षा चाहिए।
इसे वेनेज़ुएला की सरकार पर भरोसा नहीं है।
- इसे दोष नहीं दे सकते। - रुको।
इसे सुरक्षा क्यों चाहिए?
इसे लगता है कि इसे पता है कि सांसद मोरेनो की हत्या किसने की है।
बताओ तुम क्या जानते हो।
हम सब यहीं हैं।
तुमने कहा था कि तुम सांसद मोरेनो की हत्या के बारे में कुछ जानते हो।
तुम्हें सुरक्षा चाहिए?
तो हमें बताओ।
इसकी माँ को भी सुरक्षा चाहिए। वह बहुत बीमार हैं।
वह हत्या, बताओ क्या हुआ था?
एक अनजान आदमी उस अस्पताल में इसके पास आया
जहाँ इसकी माँ रहती है।
सुनहरे बाल, नीली आँखें।
वह बहुत अच्छी स्पैनिश बोलता था, पर उसका लहज़ा अलग था।
कैसा लहज़ा?
- शायद यूरोप का। - और क्या पता है?
नीली आँखों वाला जानता था कि यह पुलिसवाला है।
उसने इसे करीब 3,000 डॉलर दिए,
और इससे कहा कि सांसद साहब के दल को
चौक से अलग रास्ते पर मोड़ दे।
साले कमीने कहीं के।
इसे पता नहीं था कि कोई मारा जाएगा। इसे बहुत...
तुम्हें क्या लगा था कि क्या होने वाला है?
- उसने बहुत पैसे दिए थे। - नहीं, मुझे परवाह नहीं है।
क्या उसने राष्ट्रपति रेयस का नाम लिया था?
- रेयस। - नहीं।
मेरी ओर देखो।
उबारी। क्या यह नाम लिया था?
नहीं, और कुछ नहीं।
बस इतना ही।
क्या तुम ठीक हो?
यह रेयस ने किया है।
ठीक है, मेरी बात सुनो।
उस रात हमने जो बात की थी, अल्मेटा के बारे में,
दक्षिण चीन सागर में हुए रॉकेट लॉन्च के बारे में,
यहाँ कुछ बहुत बड़ा हो रहा है, जैक।
रेयस से भी बड़ा।
और हम एक-दूसरे की मदद कर सकते हैं।
यह टी-फ़ैड नहीं है।
अगर हमने यह किया, तो साथ करेंगे।
मुझे मंज़ूर है।
सैन एस्तबान जंगल पश्चिमी वेनेज़ुएला
रुको!
मुझे इनमें से कुछ लोग ज़िंदा चाहिए।
इसे पकड़ लो।
टैंपा, फ़्लोरिडा
क्या बात है।
कमाल का दिन है!
मैं कल सील देखने आऊँगा।
मेरे कहने तक इसे बाहर मत निकालना।
अच्छी बात है।
सुनो, मार्कस, तुम यहाँ हो और सारे साजो-सामान के साथ हो,
तो क्या सामने से बार्नेकल हटा दोगे?
नकद पैसे दूँगा, किसी हिसाब-किताब में नहीं दिखेगा।
ज़रूर। काम खत्म करने के बाद मैं डेक पर पोंछा भी लगा दूँगा,
कचरा भी बाहर रख दूँगा।
अरे, बस पूछ रहा हूँ।
नाराज़ होने की ज़रूरत नहीं है, यार।
मैं नाव ठीक करता हूँ। उनकी सफ़ाई नहीं करता। यह बात साफ़ कर दूँ।
ठीक है।
माफ़ करना, मुझे लगा तुम्हें पैसों की ज़रूरत होगी।
- दादी! - हम यहाँ हैं।
तुमसे मिलने एक पुराना दोस्त आया है।
बिशप। कैसे हो, यार?
तुम यहाँ क्या कर रहे हो?
एतराज़ न हो तो क्या हम अंदर जाकर बातें कर सकते हैं?
यहाँ बहुत गर्मी है और मच्छर तो शायद मुझे ज़िंदा ही खा जाएँगे।
कहते हैं न, मीठी चाय, मीठा खून।
माफ़ कीजिएगा, मिसेज़ बिशप।
मिलकर अच्छा लगा, मिस्टर स्पिकोली।
प्लीज़। मुझे जेफ़ बुलाइए।
दो पर्पल हार्ट,
ब्रॉन्ज़ स्टार, नेवी क्रॉस।
बाप रे।
तुम्हारा परिवार तो बड़ा ज़बरदस्त है।
वह तुम्हारे पापा हैं क्या?
तो, जेफ़...
तुम मुझसे कोई बात करना चाहते थे?
मुझे नाव चलाने के लिए एक आदमी चाहिए।
कोई ऐसा जिसका कोई आपराधिक रिकॉर्ड न हो,
जो आसानी से नदियाँ पार कर सके,
उथले पानी में संकरी जगहों से आ-जा सके,
ज़रूरत पड़ने पर मरम्मत कर सके, समझे न?
बता दूँ कि अलग-अलग कप्तानों के साथ
मैंने कई जहाज़ी हमले किए हैं।
तुम सबसे ज़बरदस्त हो।
कंबोडिया वाला ऑपरेशन पिट वाइपर याद है?
क्या? हमने धमाल मचा दिया था।
- तुम्हें स्पैनिश आती है? - इन बातों का कोई फायदा नहीं।
उससे भी बड़ी बात कि मेरा वक्त ज़ाया कर रहे हो।
मैंने वह सब छोड़ दिया है।
देखो, मैं तुम्हें वापस भर्ती करने नहीं आया।
तुम सेना में नहीं हो, तो मेरे लिए अच्छा ही है।
- अच्छा, वह कैसे? - असल में, यह काम...
गुप्त तरीके से किया जाएगा।
हाँ, शुक्रिया, पर मुझे नहीं करना।
यहाँ मेरी अपनी एक ज़िंदगी है।
बिल्कुल। अपनी दादी के साथ रहते हो,
अमीरों की नावों की मरम्मत करते हो।
यकीनन बहुत सी लड़कियाँ तुम पर फ़िदा रहती होंगी।
यार, दफ़ा हो जाओ मेरे घर से।
मुझे किसी का हुनर ज़ाया होते देखना पसंद नहीं,
इसलिए तुम्हें सोचने के लिए 24 घंटे का वक्त देता हूँ।
चले जाओ। और हमें दोबारा परेशान मत करना।
चाय के लिए शुक्रिया, इवॉन!
बाय, जेफ़।
इसमें तुम खुश लग रहे हो।
- हैलो? -जैक, मैं मिच चेपिन बोल रहा हूँ।
जिम्मी के साथ जो हुआ उसका हम सबको बहुत अफ़सोस है।
तुम कैसे हो?
मैं...
संभलने की पूरी कोशिश कर रहा हूँ।
मुझे बहुत अफ़सोस है।
मुझे पता है तुम एक-दूसरे के बहुत करीब थे।
क्या तुम्हें चोट आई है?
ज़्यादा नहीं। मैं ठीक हो जाऊँगा।
उसके लिए भगवान का शुक्र है।
सुनो, जैक...
जानता हूँ कि शायद तुम इस वक्त
इस बारे में सोचना नहीं चाहते होगे,
पर यहाँ बहुत से लोग हैं जो वहाँ जो कुछ हुआ
उसके बारे में तुमसे जानना चाहेंगे।
मैं उसकी तैयारी में तुम्हारी मदद कर सकता हूँ।
आकर मुझसे मिलो।
इसके लिए आपका शुक्रिया, सांसद साहब, सच में।
असल में, मैं अब भी कराकस में ही हूँ।
मुझे लगा कि तुम लौट आए होगे...
जिम्मी के साथ।
मुझे यहाँ कुछ काम खत्म करने हैं।
अगर कोई ज़रूरत हो,
तो मुझे फ़ोन करना।
किसी भी वक्त।
शुक्रिया, सर।
ऐसे?
उसकी भौंहें कैसी थीं?
लंबी? गहरी? पतली?
अल्मेटा
कोई मदद कर सकता हूँ, भाई?
हाँ, लगता है मैं रास्ता भटक गया हूँ।
मुझे भी यही लगता है।
मैं वैलेन्सिया कॉफ़ी में काम करता हूँ।
आज हमारे माल का दस्ता आने वाला था पर आया ही नहीं,
- तो सोचा कि मैं... - मुझे अपना परिचय पत्र दिखाओ।
हाँ।
हे भगवान, तो तुम यहाँ हो।
तुम गलत नाव में आ गए हो।
मैंने तुम्हें डिब्बे का आईएसओ दिया था न?
- हाँ। - हाँ, तो यह काम कितना मुश्किल है?
- चलो। - सही कहा।
माफ़ करना। काम पर यह इसका पहला हफ़्ता है।
ऐ, साली!
परिचय पत्र।
"ऐ, साली"?
रुको।
- क्या हुआ? - बहुत हुआ।
प्लीज़।
तुम मेरे बारे में काफ़ी कुछ जानती हो, तो यह भी जानती हो कि मैं बेवकूफ़ नहीं हूँ।
सही कहा। कहाँ से शुरू करें?
पता नहीं। क्यों न फिर से नाम बताने से शुरुआत करें?
ली क्लाइन।
ली क्लाइन?
और तुमने वह करना कहाँ सीखा, ली?
मैं केएसके में हुआ करती थी।
हे भगवान!
अब मैं एक जासूस हूँ।
एक अमीर जर्मन कारोबारी लापता है।
उसके परिवार ने सरकार से मदद माँगी, सरकार बात को दबाना चाहती है।
यह समझ नहीं आ रहा कि तुम मेरा पीछा क्यों कर रही हो।
उसने जो आखिरी संदेश भेजा था, वह सिंकोपामास के दफ़्तर से था।
सिंकोपामास एसआरएल
- वह किस चीज़ का कारोबार करता है? - मुझे यकीन है
कि उसके बिज़नेस कार्ड पर "सैन्य सलाहकार" लिखा होगा,
पर तुम और मैं कहेंगे कि वह बदमाश बच्चों को खिलौने बेचता है।
- रेयस? - हाँ।
तुम्हें लगता है रेयस ने उसे पकड़ रखा है।
- मुझे यह पता है। - कैसे?
क्योंकि मेरा कारोबारी दूसरों से हमेशा ठीक से पेश नहीं आता।
सांसद साहब के बारे में जानकर अफ़सोस हुआ।
तुम्हें लगता है उसमें रेयस का हाथ है?
भला तुमने ऐसा क्यों कहा?
तुम्हारी मेज़ पर रखे टिकट के हिसाब से तुम्हें आज वापस जाना था,
पर तुम यहाँ हो।
- शायद हम एक-दूसरे की मदद कर सकते हैं, जैक। - एक-दूसरे की मदद कैसे कर सकते हैं?
जब रेयस तुम्हारे हाथ लग जाए, तो मुझे मेरा कारोबारी दे देना।
और मैं ऐसा क्यों करूँगा?
क्योंकि मैं तुम्हें तुम्हारी पहली चाल दे रही हूँ।
निकोलस ने आज बहुत बड़ी बेवकूफ़ी कर दी।
अमरीकियों को नाराज़ कर दिया।
ग्लोरिया बोनाल्डे...
यह किसी को पता नहीं है, पर हमने एक पोल किया था,
वह जीत सकती है।
निकोलस हर उस चीज़ को अनदेखा कर देता है जो वह देखना नहीं चाहता।
इस देश का नेता तुम्हें होना चाहिए।
शायद।
निकोलस बहुत खतरनाक खेल खेल रहा है।
उसे डर है कि अमरीकियों को पता चल जाएगा।
और जब निकोलस को डर लगता है, तो वह गलतियाँ करता है।
इसीलिए तो उसने तुम्हें रखा है।
अब वह बदल गया है।
उसे उसकी ही ताकत ने अंधा बना दिया है।
इससे साबित होता है कि रेयस ने ही जिम्मी को मारा है।
उसे पता था कि हम करीब पहुँच रहे हैं।
इस रिकॉर्डिंग की क्या कीमत देनी पड़ी?
उससे जो जानकारी मिलेगी, बस वह साझा करना होगा।
किसके साथ?
तुम्हें यह किसने दिया?
वह एक गुप्त खबरी है।
गुप्त खबरी? मैं यहाँ का स्टेशन चीफ़ हूँ।
हाँ, पर मेरी यहाँ पोस्टिंग नहीं हुई है।
हाँ, मैं अंदाज़ा लगता हूँ।
कद 5'5", काले बाल, नीली जैकेट।
क्या बोल रहे हो?
होटल वाली वह लड़की, वह इसे फँसा रही थी।
ठीक है। हमारा मकसद एक ही है।
हाँ, बेशक रहा होगा।
वह किसके लिए काम करती है?
बीएनडी।
- उसने बताया? - नहीं।
पर जब वह जहाज़ पर अचानक सामने आई,
तो सोचा ज़रा बर्लिन ऑफ़िस में फ़ोन कर लूँ।
हे भगवान, जैक! तुम एक विदेशी एजेंट के साथ सोए
और उससे जानकारी साझा करने का सौदा कर लिया।
देखा जाए तो इन दोनों बातों का एक-दूसरे से कोई वास्ता नहीं है, पर हाँ।
तुमने एक जासूस पर भरोसा किया!
जर्मन हमारे साथी हैं।
वह हालातों पर निर्भर करता है।
सुनो, यहाँ बात भरोसे की नहीं है, जानकारी की है।
वह काम आ सकती है।
तुम जानते हो न कि मुझे इसकी रिपोर्ट करनी होगी।
माइक, उसने हमें यह दिया ताकि हमें उबारी की कमज़ोरी पता चल जाए।
केवल वही नहीं, बीएनडी वाले नहीं चाहते कि उनका नाम इसमें आए।
वे लोगों पर वैसे दबाव नहीं डाल सकते जैसे हम डाल सकते हैं।
तो तुम इसकी मदद से उबारी को धमकाना चाहते हो?
मैं कहूँगा कि हम इसकी मदद से उनमें फूट डाल दें।
या उबारी को बलि का बकरा बना दें।
उसे साथ मिलाएँगे, फिर उसे रेयस के खिलाफ़ खड़ा कर देंगे।
अच्छा सौदा है।
अच्छा, ठीक है।
अब दोबारा हैरान मत करना।
आपकी पत्नी ने इन्हें मेज़पोश और नैपकिन के लिए चुना है।
दोनों के रंग में ज़रा सा फ़र्क है। उन्होंने कहा कि आप चुन लीजिए।
तुम क्या कहते हो, मिगेल?
मुझे तो दोनों ही पसंद हैं।
हमेशा की तरह पक्के राजनेता बने हुए हो।
- वह वाला। - बहुत अच्छी पसंद है, राष्ट्रपति जी।
इन सब पर यकीन हो रहा है?
जब हम 15 साल के थे, हम बस चावल और फलियों पर ज़िंदा थे।
क्या बात है?
मुझे मोरेनो के बारे में क्यों नहीं बताया?
क्या नहीं बताया?
जल्दबाज़ी कर दी।
आपको पता होना चाहिए था कि सारी दुनिया हमें ही दोष देगी।
दुनिया हमें दोष नहीं दे रही।
मुझे दोष दे रही है।
जब असली कातिलों को सज़ा मिलेगी,
तब वे सब बेवकूफ़ लगेंगे।
मुझे पता है कि आप सही कह रहे हैं।
पर जिस पुलिस कैप्टन पर मोरेनो की सुरक्षा की ज़िम्मेदारी थी,
उसने कल रात अमरीकी दूतावास में आत्मसमर्पण कर दिया।
तो तुम लोगों ने अपना इरादा बदल दिया है।
तुमने अपने परिवार के लिए सही कदम उठाया है।
इन्हें साफ़ करके कुछ खिलाओ।
- तुम लोग शादीशुदा हो? - तलाकशुदा।
शादी नहीं की।
ठीक है। बातचीत अच्छी रही।
- और तुम? - दो बार तलाक हो चुका है।
एक ही औरत से।
पहली बार में सबक नहीं सीखा था, या...
दिल जो चाहता है सो चाहता है।
वह खुशकिस्मत मोहतरमा है कौन?
लीसा कैलबरेसी।
जो पहले लीसा नवंबर थी।
- राजदूत? - हाँ।
वाह।
है न?
वह बहुत ज़बरदस्त औरत है, समझे न?
ऐसी औरतें ज़्यादा नहीं होतीं।
लगता है तुम अब भी उसे भुला नहीं पाए हो, तो...
क्यों न तीन की तिकड़ी पूरी कर लो?
- मैंने उसके बारे में सोचा है। - पता है न लोग क्या कहते हैं।
नंबर तीन ज़बरदस्त होता है।
धत्।
पेटारे ज़िला, कराकस
तो?
जितना सोचा था, यह उससे पेचीदा है।
मैं इसे कुछ किलोमीटर दूर अपने गैराज में ले जाकर ठीक कर सकता हूँ।
यहाँ ठीक नहीं कर सकते?
तुम्हारे पास हाइड्रॉलिक लिफ़्ट हो, तो कर दूँगा।
ठीक है, तो चलो।
तुम दफ़्तर में इंतज़ार कर सकते हो।
ज़्यादा वक्त नहीं लगेगा।
कमीने।
चुप रहो।
हाथ ऊपर करो।
तुमने यह क्यों किया?
अपने सीआईए वाले दोस्तों के साथ तस्वीर लेना अच्छा रहता है।
शक का बीज बो दो, तो उसकी जड़ें बहुत गहराई में फैल जाती हैं।
बैठो।
भाड़ में जाओ।
- अब पता चल गया कि इसे हिंदी आती है। - क्या इसे और शब्द आते होंगे?
- तुम भी जाओ भाड़ में। - पाँच शब्द हो गए।
मैंने तुमसे बैठने को कहा है।
कमीने!
मिस्टर बास्तोस, तुम्हें यहाँ इसलिए लाए हैं
क्योंकि हम चाहते हैं कि तुम यह सुनो।
निकोलस ने आज बहुत बड़ी बेवकूफ़ी कर दी।
अमरीकियों को नाराज़ कर दिया।
ग्लोरिया बोनाल्डे...
यह किसी को पता नहीं है, पर हमने एक पोल किया था,
वह जीत सकती है।
निकोलस हर उस चीज़ को अनदेखा कर देता है जो वह देखना नहीं चाहता।
इस देश का नेता तुम्हें होना चाहिए।
शायद...
हमें लगा कि रेयस के सुरक्षा प्रमुख होने के नाते,
यह जानकारी तुम्हारे काम आ सकती है।
अब तुम जा सकते हो।
- हैलो। - माफ़ करना, गलत माले पर आई हो।
- एक जाम पियोगी? - हाँ, ज़रूर।
तुमने उबारी को वह टेप सुनाया?
बास्तोस को सुनाया।
समझदार हो।
इससे उबारी दबाव में आ जाएगा।
अच्छा है। खुशी हुई कि तुम्हें यह चाल पसंद आई।
शुक्रिया।
हैरियट।
तुम्हारा असली नाम है हैरियट बाउमन।
और मेरे खयाल से तुम्हारा वह जर्मन कारोबारी भी
बीएनडी से ही होगा।
प्लीज़, अगले कुछ मिनटों के लिए क्यों न हम केवल सच बोलें?
उसका नाम मैक्स शैंकल है।
वह दो महीने पहले लापता हो गया।
बीएनडी ने उसे ढूँढ़ने और ज़िंदा वापस लाने के लिए मुझे एक मौका दिया है।
- वह कराकस में क्या कर रहा है? - मुझे नहीं पता।
ठीक है, तो खेल आगे बढ़ाते हैं।
तुम होटल में हम पर नज़र क्यों रख रही थी?
रिकॉर्डिंग में रेयस के एक अमरीकी सांसद से मिलने का ज़िक्र था।
मुझे लगा कि कुछ बड़ा हो रहा है और शायद हमारा एजेंट उसमें फँस गया है।
इससे यह तो समझ में आ गया कि बार में मुझ पर नज़र क्यों रख रही थी,
पर अगर पता था मैं किसके लिए काम करता हूँ, तो तुमने मुझे वह टेप क्यों दिया?
क्योंकि मुझे सीआईए की मदद की ज़रूरत है।
तो सीधे बोल देती।
अगर मैं सीधे बात करती और इसे एक साझा ऑपरेशन बना देती,
तो मैक्स को पकड़ने पर सीआईए के नियम लागू होते, जिसका मतलब होता...
कि हम उसे मार सकते थे।
हाँ।
लगता है तुम नहीं चाहती कि उसे कुछ हो।
नहीं, मैं नहीं चाहती।
ठीक है, तो अब से हम साथ मिलकर काम करेंगे
और उसे ज़िंदा वापस लाने की कोशिश करेंगे।
मैंने तुमसे चले जाने को कहा था।
कहा तो था।
तो यहाँ क्या कर रहे हो?
मुझे टाको पसंद हैं, यार।
और तुम्हारे घर के पास ही एक कमाल की जगह है न, ला चकीटा?
यार, अगर कभी वहाँ नहीं गए हो, तो जाना चाहिए।
यह क्या है?
उसे खोलकर खुद ही क्यों नहीं देख लेते?
ये 15 हज़ार हैं।
काम खत्म होने के बाद और 15 मिलेंगे।
मैंने कहा था कि मुझे यह नहीं करना।
ठीक है, तो 40 दे सकता हूँ।
बीस और बीस, पर इससे ज़्यादा नहीं देने वाला।
मान लो या मना कर दो।
तुम बड्स में असफल रहे
और एक बेईमान नाव चालक बन गए।
हाँ, तुम सील नहीं बन पाए,
तो क्या हो गया? करीब 90 प्रतिशत लोग असफल रहते हैं।
पर बहुत फ़र्क होता है गोलियाँ खाने, धमाकों के बीच से निकलने
और समंदर किनारे हाथ-पाँव मारने में
जहाँ कोई ऊलजलूल बालों वाला नामुराद तुम पर चिल्ला रहा हो।
मैंने तुम्हें दबाव में काम करते देखा है, मार्कस।
और जब ज़िंदा रहने के लिए लोगों को तुम्हारी ज़रूरत थी,
तो तुमने साथ दिया।
तो मेरी नज़र से देखो,
तो तुम्हारे और तुम्हारे पापा के बीच, जितना सोचते हो उससे ज़्यादा समानता है।
हवाई जहाज़ सुबह छह बजे, मैकडिल, एक्स-रे हैंगर से निकलेगा,
और मैं तुमसे तीसरी बार नहीं पूछूँगा।
जल्द मिलेंगे, बिशप।
- हाथ कैसा है? - ठीक है।
देखो, मुझे नहीं पता कि रेयस ने मिलने के लिए क्यों बुलाया है,
पर सब ठीक जाना चाहिए।
हम पहले ही बारूद के ढेर पर बैठे हैं,
तो न तो तुम, और न ही तुम कोई गड़बड़ करोगे।
ज़बरदस्त।
राष्ट्रपति जी। यह डॉ. जैक रायन हैं, जिनसे आप मिले थे,
और यह मिस्टर ग्रीयर हैं।
क्या आप भी विदेश विभाग से हैं?
बिल्कुल। मैं इसका बॉस हूँ।
माफ़ कीजिएगा, पर आज मेरी बेटी का 15वाँ जन्मदिन है।
- बड़ा दिन है। - हाँ, बेशक है।
प्लीज़ बैठिए।
मुझे बहुत अफ़सोस है कि आपने अपने सांसद
और अपने दोस्त को खो दिया।
पर...
आज मेरे पास एक ऐसी खबर है जिसे सुनकर शायद आपको खुशी होगी।
मैंने दोषियों को सज़ा देने का बीड़ा उठाया था
और हमने वह किया भी।
कातिल एक विद्रोही दल का हिस्सा हैं
जिसका नाम है फ़ुरसा अर्मा डे लिबरेसियोन।
वामपंथी दल के विद्रोही हैं, जो एक अरसे से अमरीका के विरोधी रहे हैं।
तो दो दिन पहले, उन्होंने मामला अपने हाथों में ले लिया,
पर कल, हमारे सैनिकों ने उनके कैंप पर छापा मारा,
और हमने पुलिस की वर्दियाँ
और वह गोला-बारूद भी बरामद किया, जिससे हमला किया गया था।
छापे के दौरान उनमें से चार मारे गए और बाकी दो ने जुर्म कबूल कर लिया है,
और वे अपनी बाकी की ज़िंदगी वेनेज़ुएला की जेल में बंद रहेंगे।
सम्मान दर्शाने के लिए,
मैं सबसे पहले यह खबर आपको ही देना चाहता था।
और अब, मुझे माफ़ कीजिएगा, मुझे अपनी बेटी की पार्टी में जाना है।
- राष्ट्रपति जी। - राजदूत महोदया।
डॉ. रायन,
मुझे इस हादसे का बेहद अफ़सोस है।
मैं जानता हूँ कि आप और जिम्मी एक-दूसरे के काफ़ी करीब थे।
मैं जानता हूँ कि आपने उसे मारा है।
एक बार फिर कहता हूँ, मुझे बहुत अफ़सोस है।
मिगेल, एक मिनट बात कर सकता हूँ?
सब ठीक तो है न?
हमारे अमरीकी दोस्तों ने तुम्हारे घर में बग लगा रखे हैं।
वे तुम्हारी कही हर बात सुन रहे हैं।
हम कल बात करेंगे कि क्या करना है।
ज़रूर।
ठीक है, मुझे जानना है।
- क्या? - तुमने रेयस से क्या कहा था?
- कहा मुझे पता है उसी ने जिम्मी को मारा है। - नहीं, सच में।
सच में।
माइक।
हैलो, माफ़ करना, तुम्हारा कॉल नहीं ले पाया था। क्या बात है?
हाँ, सुनो, फ़िलिबर्टो,
उसने कहा था कि जिस आदमी ने उसके परिवार को मारा था उसे एक कुत्ते ने काटा था, है न?
- हाँ, तो? -किस हाथ पर काटा था?
ज़रा रुको।
बाएँ हाथ पर, क्यों?
सुनो, मैं अभी महल से आ रहा हूँ और मैंने वहाँ मटेयो बास्तोस को देखा।
उसके बाएँ हाथ पर चोट थी।
फ़िलिबर्टो को उसकी तस्वीर दिखाओ।
मुझे फ़ोन करना।
देवियो और सज्जनो,
अब उस बेमिसाल रिवाज़ को निभाने का वक्त आ गया है
जो सारी दुनिया के सामने ज़ाहिर करता है कि यह लड़की
अब एक औरत बन गई है!
इसके लिए ज़ोरदार तालियाँ हो जाएँ!
फ़िलिबर्टो से बात करते हैं।
सत्यानाश!
जल्दी से चाबी दो।
तुमने इसे आखिरी बार कब देखा था?
सत्यानाश! डॉक्टर को बुलाओ।
जाओ!
ग्रीयर!
यह क्या बला है?
- ग्रीयर! - रायन?
रायन!
मैं ठीक हूँ। जाओ!
हटो!
धत् तेरे की।
हटो।
क्या तुम ठीक हो?
- कहाँ चोट आई? - नहीं, मैं ठीक हूँ।
- कहाँ चोट आई? - नहीं, छोड़ो मुझे।
जल्दी छोड़ो मुझे!
क्या हुआ?
वह भाग निकला।
क्या वह किसी कार में बैठकर निकल गया? कहाँ गया?
मैंने कुछ नहीं देखा। वह भाग गया!
बात सुनो, क्या तुम ठीक हो?
एकदम मस्त हूँ।
मैंने फ़ोन करने की कोशिश की थी। क्या तुम ठीक हो?
क्या तुम इसे पहचानती हो?
क्या यही मैक्स है?
हाँ।
ठीक है, आखिरी मौका।
मुझे सच बताओ।
केवल सच।
ठीक है।
मैं इंग्लैंड के एक बोर्डिंग स्कूल में थी जब मेरी मुलाकात मैक्स से हुई।
मैं 17 साल की थी।
- मैक्स ने मुझे केएसके में शामिल किया। - उसके बाद।
हम अफ़गानिस्तान में एक ऑपरेशन पर काम कर रहे थे।
कुछ गलतियाँ हुईं।
मुझसे गलतियाँ हुईं।
बहुत से लोगों की जान गई, जो नहीं होना चाहिए था।
मैक्स ने सारा इल्ज़ाम अपने सिर ले लिया।
उसने मुझे बचाया।
अधिकारियों ने उसे निकाल दिया,
और हम दोनों को आसान नौकरियाँ दे दी गईं।
बीएनडी।
और फिर उसने काम छोड़ दिया।
और उसने ऐसा क्यों किया?
वह लापता नहीं हुआ था, है न?
वह क्यों चला गया था, हैरियट?
जानती हूँ कि वह अभी जो कर रहा है, गलत है,
पर मैं वह नहीं भूल सकती जो उसने मेरे लिए तब किया था।
वह पैसों के लिए लोगों की हत्या करता है।
पर तुम यह पहले से जानती थी,
है न?
क्योंकि जिम्मी की मौत में हर जगह मैक्स के ही निशान हैं, है न?
और तुम्हें पता था।
और तुमने कुछ नहीं कहा।
और अब मेरा दोस्त मारा गया।
तुम्हें पता है कि मैक्स इस वक्त कहाँ है?
क्या तुम्हें पता है कि वह कहाँ है?
मुझे नहीं पता।
मेरे पास तुम पर यकीन करने की कोई वजह नहीं है।
और तुम पर भरोसा करने का तो सवाल ही नहीं उठता।
जैक।